Удзельнікі конкурсу не толькі агітуюць за эканомныя адносіны да рэсурсаў, але і прапаноўваюць свае метады рацыянальнага іх выкарыстання. Так, навучэнцы сярэдняй школы № 10 Слоніма распрацавалі праект “Геліяэлектрычная крыніца энергіі”, сярэдняй школы № 3 Дзятлава — “Прымяненне цеплаперадачы пры абаграванні цяпліц”, сярэдняй школы № 7 Ваўкавыска — “Простае рашэнне энергазберажэння ў побыце”, сярэдняй школы № 1 Дзятлава — “Энергія сонца і ветру — энергія будучыні”. Макет катэджа са святлодыёдным асвятленнем прадставілі навучэнцы Жыровіцкага дзяржаўнага аграрна-тэхнічнага каледжа Слонімскага раёна, а навучэнцы Ваўкавыскага дзяржаўнага будаўнічага прафесійнага ліцэя — рухомы цеплавы экран.